Babelscape/SREDFM huggingface dataset:
Yours Truly

Το Yours Truly είναι το πρώτο άλμπουμ της Αμερικανίδας τραγουδίστριας Ariana Grande.Κυκλοφόρησε στις 3 Σεπτεμβρίου 2013 από την δισκογραφική εταιρία Republic Records.Συμπεριλαμβανόμενη και η R&B(Rythm and blues)το Yours Truly είναι επηρεασμένο από την Whitney Houston,Amy Winehouse.Christina Aguilera and Mariah Carey καθώς και άλλους αγαπημένους καλλιτέχνες της Ariana.Η Ariana περιγράφει το πρώτο μισό του άλμπουμ ως ένα ταξίδι πίσω στη R&B μουσική των 90s και το δεύτερο μισό ως μοναδικό και ιδιαίτερο ανάμεσα σε όσα έχω γράψει το οποίο είναι τελείως πρωτότυπο.Στο άλμπουμ,η Ariana έγραψε σε συνεργασία με άλλους 6 από τα 12 τραγούδια που συμπεριλαμβάνει το άλμπουμ.Στο άλμπουμ συνείσφεραν οι Harmony Samuels,Kenneth "Babyface" Edmonds.Patrick "J. Que" Smith και ο συμπρωταγωνιστής της στη σειρά Victorious Leon Thomas III,καθώς επίσης και άλλοι,που διαχειρίστηκαν την παραγωγή του άλμπουμ.Η Ariana ηχογράφησε μερικά από τα τραγούδια του άλμπουμ στην περίοδο των τριών χρόνων.Για το άλμπουμ συνεργάστηκε με τον ράπερ Big Sean,τον τραγουδιστή Mika και τον ράπερ Mac Miller,καθώς επίσης και με τον τραγουδιστή του συγκροτήματος ,Nathan Sykes,ο οποίος συνεργάστηκε με την Ariana για το τραγούδι "Almost Is Never Enough" το οποίο συμπεριλήφθηκε στην λίστα soundtrack της ταινίας The Mortal Instruments:City Of Bones .Περιστασιακά το άλμπουμ συμπεριλαμβάνει και άλλα είδη μουσικής όπως adult contemporary music και dance music."

Το Yours Truly έχει λάβει θετικά σχόλια από τους κριτικούς και πολλούς επαίνους για τα φωνητικά του, με τους κριτικούς να τα συγκρίνουν με εκείνα της Mariah Carey. Το άλμπουμ μας ταξιδεύει πίσω στην R&B μουσική της δεκαετίας του '90. Το Yours Truly έφτασε το νούμερο ένα στα Billboard 200 και έγινε το πρώτο άλμπουμ της Αριάνας που φτάνει το νούμερο ένα. Η Αριάνα είναι η 15η γυναίκα καλλιτέχνης που το άλμπουμ της έφτασε στα τοπ των chart και επίσης η πρώτη γυναίκα καλλιτέχνης που το άλμπουμ της έφτασε στα τοπ των chart από το 2010 όταν το άλμουμ της Ke$ha έφτασε στο νούμερο ένα.

To Yours Truly προωθήθηκε με live ερμηνείες των τραγουδιών του άλμπουμ κατά την διάρκεια του Τhe Listening Sessions Tour.To βασικό τραγούδι του άλμπουμ είναι το τραγούδι "The Way" σε συνεργασία με τον ράπερ Mac Mille,το οποίο κυκλοφόρησε στις 25 Μαρτίου 2013.Έγινε ένα top-ten hit στο US Billboard Hot 100 chart,φτάνοντας στην 9η θέση.Το δεύτερο τραγούδι που κυκλοφόρησε είναι το "Baby I" στις 22 Ιουλίου 2013.
Στόγιαν Αμπράς

Ο Στόγιαν Αμπράς ("σερβικά : Стојан Абраш") ήταν Σέρβος επαναστάτης της πρώτης Σερβικής Εξέγερσης. 

Γεννήθηκε στο Μπούκοβτσε της Νεγκοτίνα άγνωστο ακριβώς πότε, άγνωστες είναι και πολλές λεπτομέρειες της ζωής του. 

Είναι γνωστό ότι με τον Βέλικο Πέτροβιτς υπερασπίστηκαν το Νεγκοτίν από τους Τούρκους το 1813. Σύμφωνα με μία θεωρία, η οποία βασίζεται σε δημοφιλή μύθο, όταν οι Τούρκοι κατέλαβαν την Νεγκοτίν σκοτώθηκε μαχόμενος. Μια άλλη θεωρία λέει ότι μετά την πτώση της Νεγκοτίνα κατέφυγε στη Βλαχία, όπου θεωρούνταν παράνομος, συνελήφθη και στάλθηκε στα ορυχεία αλατιού. Δραπέτευσε από τα ορυχεία και προσπάθησε να ξεφύγει με τους φίλους του, κοντά στο χωριό Valjmare της Βλαχίας προδόθηκε από έναν φίλο του και δολοφονήθηκε το 1813.
Μίρκο Αποστόλοβιτς

Ο Μίρκο Αποστόλοβιτς ("σερβικά : Узун Мирко Апостоловић") (Μπράιβκοβατς 1782 - Βελιγράδι 20 Νοεμβρίου 1868) ήταν στρατιωτικός διοικητής στην πρώτη και στην Δεύτερη Σερβική Εξέγερση. Έλαβε το παρατσούκλι "Uzun" λόγω του ύψους του («Uzun» στα τουρκικά σημαίνει ψηλός). 

Η οικογένειά του καταγόταν από την οικογένεια-φάρα Πιπέρα όπου μετακόμισε στα περίχωρα του Βελιγραδίου, την εποχή των Αυστρο-τουρκικών πόλεμων έμεινε στο Σρεμ. Ο πατέρας του Πέταρ και ο παππούς του Αποστόλ σκοτώθηκαν στον Αυστρο-Τουρκικό πόλεμο το 1792. Μετά την επιστροφή από το Σρεμ ο Μίρκο με τη μητέρα του έζησε στο Μίσλοντιν από όπου μετακόμισε αργότερα στο Βελιγράδι.

Συμμετείχε στην μάχη του Βελιγραδίου στις 29-30 Νοέμβριου του 1806, όταν ο ίδιος με λίγους στρατιώτες του πέρασαν απαρατήρητοι στην πόλη και άνοιξε την πύλη του Σάβα όπου εισήλθε ο Σερβικός στρατός και απελευθερώθηκε την πόλη. Τραυματίστηκε σοβαρά στη μάχη με την τουρκική φρουρά της πύλης.

Πληγώθηκε στην μάχη του Κράλιεβο το 1805 στο κεφάλι, στο Σμεντέροβο το 1805 στον ώμο, στο Βελιγράδι το 1806 από ένα μαχαίρι στο δεξί του χέρι, στο Ούζιτσε 1805 ή 1807 στο ισχίο, στο Malajnica το 1807 στο στήθος, στον Ντρίνα το 1810 από σπαθί ανάμεσα στους μηρούς, και στο Paracin το 1805. Μετά την κατάρρευση της πρώτης σερβικής εξέγερσης θεράπευσε τα τραύματα του στη Βιέννη. 

Συμμετείχε στη δεύτερη εξέγερση όπου πολέμησε με τους Τούρκους στο δάσος του Λίντεν και στο Τσανάκ. Όταν ρωτήθηκε να πιστοποιήσει ότι πολέμησε για χορήγηση σύνταξης από την κυβέρνηση το 1842 απάντησε "απόδειξη οι 7 πληγές μου!"

Ο Μίρκο αναφέρεται ότι ήταν πολύ θρήσκος, στο σπίτι του είχε δωμάτιο για να προσεύχεται, προοσευχόταν πάντα δυνατά για να τον ακούνε οι περαστικοί.

Στην πεντηκοστή επέτειο της δεύτερης Σερβικής Εξέγερσης στις 21 Μαΐου 1865τιμηθηκε με το παράσημο του σταυρού του Τακόβσκι και του απονεμήθηκε χρυσό μετάλλιο. Πέθανε το 1868 και τάφηκε στο Βελιγράδι. Ο τάφος του βρίσκεται σήμερα στο Νέο Κοιμητήριο του Βελιγραδίου.
Ολλανδικό πρωτάθλημα ποδοσφαίρου ανδρών 2013-14

Το Ολλανδικό πρωτάθλημα ποδοσφαίρου ανδρών 2013-14 ή αλλιώς το Ερεντβίζιε 2013-14 ήταν το 58ο πρωτάθλημα Ερεντιβίζιε. Ξεκίνησε στις 2 Αυγούστου 2013 και ολοκληρώθηκε στις 18 Μαΐου 2014 μαζί με τα Play-Offs ανόδου/υποβιβασμού και Ευρώπης .

Πρωταθλητής αναδείχθηκε ο Άγιαξ για 33η φορά στην ιστορία του, ενώ υποβιβάστηκαν στην Εέρστε Ντιβίζιε οι Ρόντα, η Βάαλβαϊκ και ΝΕΚ. Την είσοδο στο Τσάμπιονς Λιγκ 2014-2015 κέρδισαν οι Άγιαξ και Φέγενορντ, ενώ στο Γιουρόπα Λιγκ 2014-15 κέρδισαν οι ΦΚ Τβέντε, Αϊντχόφεν, Χρόνινγκεν (μέσω των Play Offs) και Τσβόλε (μέσω του κυπέλλου Ολλανδίας).
Μέιτζορ Λιγκ Σόκερ

Η Μέιτζορ Λιγκ Σόκερ (ΜΛΣ, αγγλικά: "Major League Soccer", MLS) είναι η διοργανώτρια αρχή του ομώνυμου επαγγελματικού πρωταθλήματος ποδοσφαίρου, το οποίο συγκεντρώνει τις κορυφαίες ομάδες του αθλήματος σε ΗΠΑ και Καναδά. Υπό την σκέπη της Ποδοσφαιρικής Ομοσπονδίας Ηνωμένων Πολιτειών, το πρωτάθλημα αποτελείται από 20 ομάδες (17 από τις ΗΠΑ και 3 από τον Καναδά).

Η MLS ιδρύθηκε το 1993 ως τμήμα της υποψηφιότητας των ΗΠΑ για την διοργάνωση του Παγκοσμίου Κυπέλλου 1994. Αντί να αποτελεί μία ένωση ανεξάρτητων ιδιόκτητων ομάδων, η MLS αποτελεί μία ενιαία οντότητα, όπου η κάθε ομάδα έχει ως ιδιοκτήτες της και διοικείται από όσους επενδύουν στο πρωτάθλημα. Το "κλειστό" καταστατικό μελών του πρωταθλήματος το καθιστά ένα από τα ελάχιστα στο παγκόσμιο ποδόσφαιρο που να μην ισχύει ο υποβιβασμός και ο προβιβασμός. Η πρώτη σεζόν έλαβε χώρα το 1996 και ξεκίνησε με 10 ομάδες. Σήμερα, οι σεζόν του πρωταθλήματος διαρκούν από από τον Μάρτιο μέχρι τον Δεκέμβριο, με κάθε ομάδα να δίνει συνολικά 34 αγώνες στην κανονική περίοδο (regular season).

Ο αριθμός των ομάδων που συμμετέχουν στα πλέιοφς (MLS Cup Playoffs) των τελικών (postseason) είναι δέκα και αναμετρώνται μεταξύ τους για την κατάκτηση του τίτλου του πρωταθλητή, το MLS Cup. Είναι ένα από τα λίγα πρωταθλήματα ποδοσφαίρου στον κόσμο δεν χρησιμοποιούν το σύστημα ανόδου-υποβιβασμού.
Τζεφ Χάνεμαν

Ο Τζεφ Χάνεμαν ("Jeffrey John "Jeff" Hanneman", 31 Ιανουαρίου 1964 - 2 Μαΐου 2013) ήταν Αμερικάνος κιθαρίστας, γνωστός ως ιδρυτικό μέλος και βασικός συνθέτης του thrash metal συγκροτήματος Slayer.
Ναούμ Καρνάρας

Ο Ναούμ Καρνάρας ("σερβικά : Наум Крнар"), είναι γνωστός και σαν Τσίντσαρος Γιάνκος, (Μοσχόπολη 1780 - Ραντοβάνσκι 26 Ιουλίου 1817) ήταν Ελληνο-βλάχικης καταγωγής από την Μοσχόπολη της βορείου Ηπείρου αγωνιστής της Α΄ Σερβικής εξέγερσης.

Στα νεανικά του χρόνια έλαβε σημαντική εκπαίδευση κι έμαθε να μιλά πολλές γλώσσες. Παντρεύτηκε σε πρώτο γάμο την Μαρία από την Μοσχόπολη το 1800 κι απέκτησαν έναν γιο, έπειτα σε δεύτερο γάμο αγνώστου ονόματος Σέρβα.

Κατά το ξέσπασμα της επανάστασης ήταν έμπορος γουναρικών στο Βελιγράδι, έπειτα γνωρίστηκε με τον Καραγιώργη όπου έγινε το δεξί του χέρι και γραμματέας του. Έπαιξε σημαντικό ρόλο στην Σερβική επανάσταση, ασκούσε επιρροή στον Καραγιώργη που τον συμβουλευόταν. Το 1806 συμμετείχε μαζί με τον Πέτρο Ίτσκο στην διπλωματική ομάδα που διαπραγματεύτηκε εκ μέρους των Σέρβων με τους Οθωμανούς την Ειρήνη του Ίτσκου. 

Δολοφονήθηκε το 1817 με εντολή του Μίλος Ομπρένοβιτς όταν μαζί με τον Καραγιώργη προσπάθησαν να επιστρέψουν στην Σερβία, μετά από συνεννόηση με τη Φιλική Εταιρεία για την υποστήριξη των Σέρβων στην προετοιμαζόμενη Ελληνική Επανάσταση. Τούς έκοψαν τα κεφάλια και τα έστειλαν στον σουλτάνο στην Κωνσταντινούπολη.
Αλέξανδρος Ματθαίου

Ο Αλέξανδρος Ματθαίου ήταν υπουργός Γεωργίας και Βορείου Ελλάδος στις χουντικές κυβερνήσεις Κόλλια και Παπαδοπούλου από το 1967 μέχρι το 1971.
Dorling Kindersley

Η Dorling Kindersley (DK) είναι βρετανική πολυεθνική εκδοτική εταιρεία που ειδικεύεται σε εικονογραφημένα βιβλία αναφοράς για ενήλικες και παιδιά σε 51 γλώσσες. Αποτελεί μέρος του "Penguin Group", την εκδοτική μονάδα της "Pearson PLC".

Ιδρύθηκε το 1974. Η Dorling Kindersley δημοσιεύει ποικιλία από τίτλους σε είδη όπως ταξίδια, τέχνη, ιστορία, μαγειρική, κηπουρική, και ανατροφή των παιδιών. Δημοσιεύει επίσης καταλόγους για τα μικρά παιδιά και βρέφη, καλύπτοντας θέματα όπως η ιστορία, το ανθρώπινο σώμα, τα ζώα και τις δραστηριότητες.

Η DK έχει γραφεία σε Νέα Υόρκη, Λονδίνο, Μόναχο, Νέο Δελχί, Τορόντο και Μελβούρνη.
Γεώργιος Τζιτζικώστας

Ο Γεώργιος Τζιτζικώστας (Αθήνα, 11 Απριλίου 1941 - Αθήνα, 7 Ιουνίου 2000) ήταν Έλληνας πολιτικός που διετέλεσε βουλευτής και υπουργός με τη Νέα Δημοκρατία.
Πλάμεν Μάρκοφ

Ο Πλάμεν Μάρκοφ (γεννημένος στις 11 Σεπτεμβρίου 1957 στο Σεβλιέβο) είναι Βούλγαρος πρώην διεθνής ποδοσφαιριστής ο οποίος αγωνίζεται ως μέσος.

Αγωνίστηκε με την Εθνική Βουλγαρίας, συνολικά, 32 φορές, συμπεριλαμβανομένης μιας αναμέτρησης για το Παγκόσμιο Κύπελλο του 1986 απέναντι στην Αργεντινή.

Την καριέρα του ως παίκτης την πέρασε αγωνιζόμενος στις ΤΣΣΚΑ Σόφιας (1975–1985), ΦΚ Μετς (1985–1987) και Γκρενόμπλ Φουτ (1987–1990).

Η πρώτη του ανάληψη τεχνικής ηγεσίας συλλόγου ήταν στην Γκρενόμπλ, ενώ, στην πορεία, εργάστηκε και στην τεχνική ηγεσία της παλιάς του ομάδας, ΤΣΣΚΑ Σόφιας, απ'όπου, όμως, απομακρύνθηκε το 1995. Το 2001, προσλήφθηκε ως ομοσπονδιακός τεχνικός της Εθνικής Βουλγαρίας, με την πρώτη του αναμέτρηση στον πάγκο της τελευταίας να έρχεται, τον Φεβρουάριο του ίδιου έτους, απέναντι στην Κροατία. Παραιτήθηκε από την τεχνική ηγεσία της Βουλγαρίας μετά το πέρας των υποχρεώσεων της ομάδας του για το Euro 2004.

Αργότερα εργάστηκε εκ νέου στην Εθνική Βουλγαρίας, όμως απολύθηκε τον Δεκέμβριο του 2008 έπειτα από τρεις ισοπαλίες για τις υποχρεώσεις της στα προκριματικά του Παγκοσμίου Κυπέλλου του 2010.
Μιλόγιε Πόποβιτς

Ο Μιλόγιε Πόποβιτς "Τζιάκ" ("σερβικά : Милоје Поповић „Ђак“"), (17;;-1825) ήταν Σέρβος αγωνιστής της πρώτης σερβικής εξέγερσης, και ηγέτης της λεγόμενης Τζιάκοβε εξέγερσης.

Γεννήθηκε στην Kusatku στο Σμεντέρεβο Παλάνκα όπου τελείωσε και το σχολείο, εκεί απέκτησε και το παρατσούκλι "ноји". Κατά τη διάρκεια της πρώτης σερβικής εξέγερσης ήταν στο πλευρό του Κνεζ Βουγίτσε Βουλιτσεβίτσεβα, μετά την αποτυχία της εξέγερσης το 1813 έφυγε στη Γερμανία. Μετά από το 1815 επέστρεψε στην Σερβία.

Στα τέλη του Ιανουαρίου του 1825 ξέσπασε εξέγερση στην περιοχή του Σμεντέρεβο , που αργότερα ονομάστηκε Τζιάκοβε εξέγερση. Η αιτία της δυσαρέσκειας ήταν οι λεηλασίες των τοπικών αρχών και οι υπερβολικοί και άδικοι φόροι. Στις 3 Φεβρουαρίου έγινε από τους εξεγερμένους συνέλευση στην Τοπόλα όπου συμφωνήθηκαν τα αιτήματα και στάλθηκαν στον πρίγκιπα Μίλος Ομπρένοβιτς. 

Στις 5 Φεβρουαρίου ο πρίγκιπας έστειλε στρατό υπό την ηγεσία του Τομά Βούκιτς Πέρισιτς. Στη μάχη που έγινε κοντά στην Τοπόλα ο Πόποβοτς τραυματίστηκε αλλά κατάφερε να ξεφύγει. Ταυτόχρονα, η εξέγερση άρχισε να εξαπλώνεται σε άλλες περιοχές. Μετά από λίγες ημέρες ο Πόποβιτς συνελήφθη και εκτελέστηκε στις 9 Φεβρουαρίου 1825, η εξέγερση σταμάτησε την επόμενη μέρα.

Τάφηκε στο μοναστήρι του Πινόσαβα στο Κουσαντάκ
Ντι Σι Γιουνάιτεντ

Η Ντι Σι Γιουνάιτεντ (αγγλικά: "D.C. United") είναι αμερικάνικη επαγγελματική ποδοσφαιρική ομάδα με έδρα την Ουάσινγκτον, Π.Κ., η οποία αγωνίζεται στην Μέιτζορ Λιγκ Σόκερ (MLS). Αποτελεί μία από τις δέκα ομάδες-ιδρυτικά μέλη της MLS, καθώς αγωνίζεται στο πρωτάθλημα από τη δημιουργία του, το 1996.

Στη διάρκεια της ιστορίας της, η Ντι Σι Γιουνάιτεντ θεωρείται ως ένα από τα πλέον επιτυχημένα "franchises" της MLS, έχοντας κατακτήσει συνολικά 12 διεθνείς και εγχώριους τίτλους ή διακρίσεις. Εντός συνόρων, η Γιουνάιτεντ είναι μία από τις πλέον επιτυχημένες ομάδες της MLS μαζί με τους Λος Άντζελες Γκάλαξι. Η Γιουνάιτεντ έχει κατακτήσει δύο φορές το U.S. Open Cup, ενώ κατέχει το σχετικό ρεκόρ της MLS για τα περισσότερα MLS Cup και Supporters' Shield, έχοντας κατακτήσει συνολικά τέσσερις φορές την καθεμία από τις προαναφερθείσες διοργανώσεις. Η Γιουνάιτεντ ήταν, επίσης, η πρώτη ομάδα που κατέκτησε τόσο το MLS Cup όσο και το MLS Supporters' Shield συνεχόμενα. 

Σε διεθνές επίπεδο, η Ντι Σι Γιουνάιτεντ έχει συμμετάσχει τόσο στο ΚΟΝΚΑΚΑΦ Τσάμπιονς Λιγκ όσο και στον προκάτοχό του, το ΚΟΝΚΑΚΑΦ Τσάμπιονς Καπ. Η ομάδα είναι επίσης μία από τις συνολικά τρεις αμερικάνικες ομάδες που έχουν αγωνιστεί ποτέ σε διοργάνωση της CONMEBOL (Νότια Αμερική), έχοντας λάβει μέρος στις εκδόσεις του 2005 και του 2007 του Κόπα Σουδαμερικάνα. Το 1998, η ομάδα κατέκτησε το Κύπελλο Πρωταθλητριών ΚΟΝΚΑΚΑΦ. Στη συνέχεια, η Γιουνάιτεντ κατέκτησε το, εξαφανισμένο σήμερα, Κόπα Ιντεραμερικάνα, ένα Σούπερ Καπ των CONCACAF-CONMEBOL, το 1998, με αντίπαλο την βραζιλιάνικη Βάσκο ντα Γκάμα.

Έδρα της ομάδας είναι το, χωρητικότητας 45.596 θέσεων, ΡΦΚ Στέιντιουμ, το οποίο τελεί υπό ιδιοκτησία της Περιφέρειας της Κολούμπια και βρίσκεται κοντά στον Ποταμό Ανακόστια. Η Γιουνάιτεντ έχει καταθέσει προτάσεις για την κατασκευή νέου γηπέδου, χωρητικότητας 24.000 θέσεων, καθαρά ποδοσφαιρικής χρήσης σε διάφορες διαθέσιμες περιοχές εντός της Μητροπολιτικής Περιοχής της Ουάσινγκτον, με την τελευταία της πρόταση να αφορά το "Buzzard Point", το οποίο βρίσκεται μόλις μερικά οικοδομικά τετράγωνα μακριά από το Nationals Park. Η ομάδα ανήκει στο επιχειρηματικό "consortium" D.C. United Holdings. Πρώτος προπονητής της Ντι Σι Γιουνάιτεντ είναι ο πρώην μέσος της ομάδας, Μπεν Όλσεν, ο οποίος και βρίσκεται στην τεχνική της ηγεσία από το 2010.

Παίκτες όπως οι Χάιμε Μορένο, Μάρκο Ετσεβέρι και Έντι Πόουπ είναι μεταξύ των κορυφαίων του συλλόγου. Η Ντι Σι Γιουνάιτεντ έχει δυναμική υποστήριξη από τους φίλους της, καθώς διαθέτει συνολικά τρία γκρουπ οπαδών. Επίσημο ψευδώνυμο της ομάδας είναι το «Black-and-Red», ενώ οι εντός έδρας εμφανίσεις της είναι ασπρόμαυρες με ορισμένες κόκκινες ανταύγειες. Η ονομασία του συλλόγου παραπέμπει στο «United», όνομα που εμφανίζεται αρκετά συχνά σε συλλόγους από το Ηνωμένο Βασίλειο, αλλά και άλλες χώρες.
Ιβάν Κνέζεβιτς

Ο Ιβάν Κνέζεβιτς ("σερβικά : Иван Кнежевић"), (Πόποβιτς, 1760 - Σαμπάτς, 29 Ιουνίου 1840 ), ήταν Σέρβος αγωνιστής της πρώτης σερβικής εξέγερσης. Ήταν κυβερνήτης σε όλα τα χωριά της περιοχής Bijeljina, έμεινε γνωστός σαν "πρίγκιπας Ίβο της Σαμπέριγιε".

Το 1806 συμμετείχε στην εξαγορά Σέρβων αιχμαλώτων από τους Τούρκους. Το 1809 τέθηκε επικεφαλής του σχεδίου του Καραγιώργη για επέκταση της επανάστασης στην Βοσνία. Η Οθωμανική επίθεση στον Μοράβα τον ανάγκασε να εγκαταλείψη την Βοσνία και να πάει στην Αυστροουγγαρία στα παράκτια χωριά του ποταμού Σάβα όπου έγινε Κνεζ των Σέρβων προσφύγων της περιοχής. Το 1813 τέθηκε υπο τις διαταγές του Λούκα Λαζάρεβιτς στο Σάμπατς. Όταν δολοφονήθηκε ο Καραγιώργης έφυγε για το Σρεμ για να επιστρέψει μόλις το 1820. 

Ο Κνέζεβιτς αναφέρεται σε πολλά λογοτεχνικά έργα, σε όπερα, και σε ένα ποίημα.
Σούγιο Κάρατζιτς

Ο Βασίλιγιε Σούγιο Κάρατζιτς ("σερβικά : ") (1787 - 1857) με οικογενειακή καταγωγή από το Μαυροβούνιο και την Ερζεγοβίνη ήταν Σέρβος αγωνιστής της πρώτης σερβικής εξέγερσης. 

Πατέρας του ήταν ο Στόγιαν, παππούς του ο Μιτάρ, κι αδέλφια του ο Μίμο και Μιτάρ. Μετά τον θάνατο του πατέρα του το 1805 έγινε Κνεζ της περιοχής του Ντρόμπνιακ σε ηλικία 18 ετών.

Το 1840 μαζί με τον Μίρκο Αλέξις κι άλλους ήταν αυτοί που συνέλαβαν τον περιβόητο Ισμαήλ πασά της Čengića και τον σκότωσαν. Σύμφωνα με την λαϊκή παράδοση ο Κάρατζιτς ήταν αυτός που τον σκότωσε. Κατά την επανάσταση πήρε μέρος σε πολλές μάχες , συμμετείχε στο πλευρό του Καραγιώργη στην απελευθέρωση του Βελιγραδίου το 1806.
Αλέξανδρος Αβρανάς

Ο Αλέξανδρος Αβρανάς (γεννήθηκε στη Λάρισα το 1977) είναι Έλληνας σκηνοθέτης και σεναριογράφος.

Στο πλαίσιο του Φεστιβάλ Θεσσαλονίκης το 2008, στην απονομή των Κρατικών Βραβείων Κινηματογράφου, ο Αβρανάς κέρδισε για την πρώτη του κινηματογραφική ταινία με τίτλο "«Without»" το μεγάλο βραβείο της βραδιάς, αυτό της καλύτερης ταινίας μυθοπλασίας μεγάλου μήκους, καθώς επίσης και πέντε ακόμη βραβεία, ανάμεσα τους κι αυτό του πρωτοεμφανιζόμενου σκηνοθέτη. Η ταινία παρόλο που βρήκε διανομή δεν προβλήθηκε ποτέ ελληνικές αίθουσες.

Πέντε χρόνια μετά, ο σκηνοθέτης συμμετέχει με την επόμενη ταινία του, "«Miss Violence»", στο διαγωνιστικό τμήμα του Φεστιβάλ Κινηματογράφου της Βενετίας, αποσπώντας τον Αργυρό Λέοντα (Βραβείο Καλύτερης Σκηνοθεσίας). Ο Αβρανάς ήταν επίσης συν-σεναριογράφος και συμπαραγωγός της ταινίας. Η τελευταία αποτελεί αλληγορία πάνω στη σημερινή κατάσταση της Ελλάδας, μέσα από την ιστορία μιας δυσλειτουργικής οικογένειας.

Το "«Miss Violence»" επιπλέον τιμήθηκε στο ίδιο Φεστιβάλ με το βραβείο Arca CinemaGiovani, το οποίο απονέμει επιτροπή που αποτελείται από 70 νέους, μεταξύ 18 και 26 χρονών. Έτερη διάκριση της ταινίας ήταν το βραβείο Fedeora, για την καλύτερη ευρωπαϊκή ταινία, που απονέμεται από την Ομοσπονδία Κριτικών Κινηματογράφου της Ευρώπης και της Μεσογείου. Τέλος ο ηθοποιός Θέμης Πάνου έλαβε το Κύπελλο Βόλπι Καλύτερου Ανδρικού Ρόλου για τη δουλειά του στην ταινία.
Θερινοί Ολυμπιακοί Αγώνες 2024

Οι Θερινοί Ολυμπιακοί Αγώνες 2024 (γαλλικά : "Les Jeux olympiques d'été de 2024"), γνωστοί ως Αγώνες της 33ης Ολυμπιάδας (γαλλικά : "Jeux de la XXXIIIe Olympiade") και ως Παρίσι 2024, θα είναι μία διεθνής αθλητική διοργάνωση που θα λάβει χώρα στο Παρίσι από τις 26 Ιουλίου έως τις 11 Αυγούστου 2024.

Έχοντας ήδη φιλοξενήσει τους Ολυμπιακούς Αγώνες του 1900 και του 1924, το Παρίσι θα γίνει η δεύτερη πόλη που θα έχει διοργανώσει Ολυμπιακούς Αγώνες τρεις φορές, μετά το Λονδίνο (1908, 1948, 2012). Το 2024 θα σηματοδοτήσει τα εκατό χρόνια από τους Θερινούς ΟΑ 1924 και θα είναι οι έκτοι Ολυμπιακοί Αγώνες που θα φιλοξενηθούν στην Γαλλία (τρεις Θερινοί και τρεις Χειμερινοί Ολυμπιακοί Αγώνες).

Η διαδικασία για την επιλογή της διοργανώτριας πόλης αυτών των Αγώνων ξεκίνησε το 2015. Πέντε πόλεις υπέβαλλαν την υποψηφιότητά τους αλλά το Αμβούργο, η Ρώμη και η Βουδαπέστη αποχώρησαν, αφήνοντας ως μοναδικούς αντιπάλους το Παρίσι και το Λος Άντζελες. Η πρόταση να εκλεγούν ταυτόχρονα οι διοργανώτριες χώρες των Ολυμπιακών Αγώνων του 2024 και του 2028 επικυρώθηκε κατά Σύνοδο της ΔΟΕ, που πραγματοποιήθηκε στην Λωζάννη στις 11 Ιουλίου 2017. Στις 31 Ιουλίου 2017, η ΔΟΕ αποφάσισε ότι το Παρίσι θα φιλοξενήσει τους Ολυμπιακούς Αγώνες του 2024 και το Λος Άντζελες θα φιλοξενήσει τους Ολυμπιακούς Αγώνες του 2028. Η επίσημη ανακοίνωση αυτής της απόφασης έγινε στην 131η Σύνοδο της ΔΟΕ στην Λίμα του Περού στις 13 Σεπτεμβρίου 2017.
Μητροπολίτης Κρήνης Κύριλλος Κατερέλος

Ο Μητροπολίτης Κρήνης Κύριλλος Κατερέλος (γενν. 21 Νοεμβρίου 1956) είναι Έλληνας θεολόγος, Καθηγητής του Πανεπιστημίου Αθηνών είναι Επίσκοπος του Οικουμενικού Θρόνου.
Γέρο Ράσκο

Ο Γέρο Ράσκο ("σερβικά : Старац Рашко ή Старац Рашко Колашинац"), ήταν σέρβος αφηγητής, δημιουργούσε κι απάγγειλε δημοτικά επικά τραγούδια, γνωστός ως μία από τις σημαντικότερες πηγές της επικής ποίησης που καταγράφονται από τον Βουκ Στεφάνοβιτς Κάρατζιτς. 

Ο Ράσκο γεννήθηκε γύρω στο 1770 στην περιοχή της Παλιάς Ερζεγοβίνης αλλά αργότερα μετοίκισε στο Κολασίν. Σύμφωνα με ορισμένες θεωρίες, ήταν πιθανώς αδελφός του Μάρκο που ήταν παππούς του Σβετοζάρ Μάρκοβιτς. Κατά την έναρξη της πρώτης σερβικής εξέγερσης ο Ράσκο πήγε στο χωριό Σαμπάντα στο Ναχαγιέ της Γιαγκόντινα. Συμμετείχε στην Πρώτη Σερβική Εξέγερση και διακρίθηκε στη μάχη της Λιπάρ (1804) και στη μάχη του Ντέλιγκραντ (1806).

Ο Γέρο-Ράσκο ήταν αγράμματος. Με βάση τα τραγούδι του ο Βουκ Κάρατζιτς κατέγραψε μερικά από τα καλύτερα ποιήματα με μοτίβα που προέρχονται από τη μεσαιωνική ιστορία της Σερβίας . Ο Γιακόβ Γκρίμ έγραψε για το "Зидање Скадра" κτίριο της Σκόδρας ως «ένα από τα πιο συγκινητικά ποιήματα όλων των εθνών και όλων των εποχών». Ήταν επίσης η πηγή των τραγουδιών Four Uskoks . Ο Βουκ Κάρατζιτς δήλωσε ότι το τραγούδι "Μάχη του Ντέλιγκραντ" πιθανώς το είχε συγγράψει για τον εαυτό του. Ο Βουκ Κάρατζιτς κατέγραψε επίσης μια άλλη εκδοχή του τραγουδιού "Ο γάμος του βασιλιά Βουκάσιν" από τον Ράσκο αλλά δεν την δημοσιεύση θεωρόντας ότι ήταν η πιο κακή έκδοση από τις άλλες.

Ο Κάρατζιτς ταξινόμησε τα τραγούδια του Ράσκο σε δημοτικά τραγούδια από την Ερζεγοβίνη, κατί που διαφώνησε ο Svetozar Matić ο οποίος πίστευε ότι τα τραγούδια του ήταν αρχικά από το Σρεμ, αν και ο Ράσκο ποτέ δεν έζησε στο Σρεμ, άλλοι μελετητές επιβεβαίωσαν την άποψη του Κάρατζιτς.

Σε τραγούδια του Ράσκο έχει δοθεί μεγάλη προσοχή στην ηθική , και σχεδόν εμμονή με τη δικαιοσύνη, την πίστη και απιστία.

Ο Βουκ Κάρατζιτς κατέγραψε και δημοσιεύσε δέκα τραγούδια του Ράσκο.
Κλέων Παράσχος

Ο Κλέων Παράσχος (Πύργος, Βόρεια Θράκη 1894 - Αθήνα 1964) ήταν κριτικός καί ποιητής.
Μιλούτιν Πέτροβιτς

Ο Μιλούτιν Πέτροβιτς (σερβικά : Милутин Петровић), (Λένοβατς 1791 – Ποζάρεβατς 21 Φεβρουαρίου 1861), ήταν Σέρβος αγωνιστής της πρώτης σερβικής εξέγερσης.

Ήταν αδελφός του Χαϋδούκου Βέλικο, μετά τον θάνατο του αδελφού του έγινε Βοεβόδας της Κράινα την 1 Αυγούστου 1813. Ήταν παντρεμένος με κόρη του καπετάν Ράντι Πέτροβιτς. Εγγονός του ήταν ο ιατρός και συνταγματάρχης Μιλίβογιε Πέτροβιτς (1877-1938), ο «ήρωας της Červntije», ένας από τους ιδρυτές της οδοντιατρικής στη Σερβία.

Ήταν μέλος της κυβέρνησης κατά τη διάρκεια της πρώτης βασιλείας του πρίγκιπα Μιχαήλο. Είχε προσωπική φιλία με τον Μίλος Ομπρένοβιτς όπου για τον τιμήσει έδωσε το όνομα του στην πόλη Πέτροβατς Μλάβι.

Τάφηκε στο νεκροταφείο του καθεδρικού ναού στο Ποζάρεβατς.
Ποδοσφαιρική Ομοσπονδία Αρμενίας

Η Ποδοσφαιρική Ομοσπονδία Αρμενίας (αρμενικά: "Հայաստանի Ֆուտբոլի Ֆեդերացիա" ή "ՀՖՖ") είναι η ανώτατη διοικητική αρχή του ποδοσφαίρου στην Αρμενία. Οργανώνει το Πρωτάθλημα ποδοσφαίρου Αρμενίας, την εθνική ομάδα ποδοσφαίρου Αρμενίας και την εθνική ομάδα ποδοσφαίρου γυναικών Αρμενίας. Εδρεύει στο Γερεβάν.
Dehumanizer

Dehumanizer είναι ο τίτλος του 16ου στούντιο δίσκου του βρετανικού χέβι μέταλ συγκροτήματος Black Sabbath, ο οποίος κυκλοφόρησε τον Ιούνιο του 1992 μέσω της δισκογραφικής εταιρείας "I.R.S." στην Ευρώπη και της "Reprise" στην Αμερική.

Ο δίσκος κυκλοφόρησε στις 7 Φεβρουαρίου 2011 σε μορφή διπλού CD, με το δεύτερο μέρος να περιλαμβάνει εναλλακτικές εκτελέσεις τριών τραγουδιών, αλλά και ηχογραφήσεις από την εμφάνιση τους στις 25 Ιουλίου 1992 στην Τάμπα της Φλόριντα.
Νικόλαος Εφέσιος

Ο Νικόλαος Εφέσιος (1921 - 2009) είναι Έλληνας υπουργός στις κυβερνήσεις της Επταετίας.
Νταβίδ Θουρουτούθα

Ο Νταβίδ Θουρουτούθα Βεϊγέ (γεννημένος στις 19 Ιουλίου 1986) είναι Βάσκος επαγγελματίας ποδοσφαιριστής, ο οποίος αγωνίζεται για λογαριασμό της Ρεάλ Σοσιεδάδ ως επιθετικός μέσος. Διαθέτει επίσης την γαλλική υπηκοότητα.
Χασούν Καμαρά

Ο Χασούν Καμαρά (γεννημένος στις 3 Φεβρουαρίου 1984 στο Νουαζί-λε-Σεκ) είναι Γάλλος ποδοσφαιριστής, ο οποίος αγωνίζεται αυτό τον καιρό για λογαριασμό της Μόντρεαλ Ίμπακτ στην Μέιτζορ Λιγκ Σόκερ.
Ίιρστε Ντιβίζι

Η Ίιρστε Ντιβίζι (ολλανδικά "Eerste Divisie", ˈɪːr.stə di.ˈvi.zi, ελληνικά: "Πρώτη Κατηγορία") είναι η δεύτερη κατηγορία της Ολλανδίας. Προβιβάζονται στην Έρεντιβιζι 2 ομάδες, η πρωταθλήτρια και μία από τα play offs. Ονομάζεται «Jupiler League» για εμπορικούς λόγους.
We Are Motörhead

We Are Motörhead είναι ο τίτλος του 15ου στούντιο δίσκου του βρετανικού χέβι μέταλ συγκροτήματος Motörhead, ο οποίος κυκλοφόρησε στις 15 Μαΐου 2000 μέσω της δισκογραφικής εταιρείας "CMC International".
Μητροπολίτης Γόρτυνος και Μεγαλοπόλεως Ιερεμίας

Ο Μητροπολίτης Γόρτυνος και Μεγαλοπόλεως Ιερεμίας Φούντας (1941), είναι Έλληνας Επίσκοπος της Εκκλησίας της Ελλάδας.
Στάδιο Κόνινγκ Βίλεμ ΙΙ

Το Στάδιο Κόνινγκ Βίλεμ ΙΙ είναι ποδοσφαιρικό γήπεδο στο Τίλμπουρχ της Ολλανδίας και είναι έδρα της Βίλεμ ΙΙ.
Δημόσια Τηλεόραση

Η Δημόσια Τηλεόραση (ΔΤ) (αρχικά ως Ελληνική Δημόσια Τηλεόραση, απλά ΕΔΤ) υπήρξε ο μεταβατικός δημόσιος τηλεοπτικός φορέας της Ελλάδας, και ο οποίος λειτούργησε τηλεοπτικό πρόγραμμα το διάστημα ανάμεσα στο αιφνίδιο κλείσιμο της ΕΡΤ, το οποίο έγινε στις 11 Ιουνίου 2013 και την έναρξη λειτουργίας της ΝΕΡΙΤ. Ξεκίνησε την λειτουργία της στις 10 Ιουλίου 2013, σχεδόν ένα μήνα (τέσσερις εβδομάδες και μία ημέρα) μετά το κλείσιμο της ΕΡΤ, και σταμάτησε στις 4 Μαΐου 2014, η οποία αντικαταστάθηκε στην συνέχεια από τον πρώτο τηλεοπτικό σταθμό της ΝΕΡΙΤ, την ΝΕΡΙΤ 1.

Νομικά τη ΔΤ λειτουργούσε ο φορέας «Ειδικός Διαχειριστής Ενεργητικού και Παθητικού της πρώην ΕΡΤ Α.Ε.» που υπάγονταν στο Υπουργείο Οικονομικών. Η ΔΤ εξέπεμπε στις συχνότητες των καναλιών της πρώην ΕΡΤ.

Από τις 27 Ιανουαρίου του 2014, η διαχείριση της ΔΤ είχε περάσει στο Διοικητικό Συμβούλιο της ΝΕΡΙΤ, μέχρι την λειτουργία του νέου ραδιοτηλεοπτικού φορέα, ενώ το προσωπικό της ΔΤ ενοικιαζόταν στη ΝΕΡΙΤ. Όλοι οι τομείς δραστηριότητας τόσο της προσωρινής Δημόσιας Τηλεόρασης, όσο και της ΝΕΡΙΤ (ραδιόφωνο, τηλεόραση, διαδίκτυο) έκλεισαν οριστικά στις 11 Ιουνίου 2015 και αντικαταστάθηκαν ξανά από τους αντίστοιχους της ΕΡΤ. Έκτοτε το κανάλι, μέχρι και σήμερα, ονομάζεται πλέον ΕΡΤ1.
Αυστριακή Ποδοσφαιρική Ομοσπονδία

Η Αυστριακή Ποδοσφαιρική Ομοσπονδία (γερμανικά: "Österreichischer Fußball-Bund - ÖFB") είναι η ανώτατη διοικητική αρχή του ποδοσφαίρου στην Αυστρία. Διοργανώνει το Κύπελλο Αυστρίας και εποπτεύει το ποδοσφαιρικό πρωτάθλημα, την Μπουντεσλίγκα Αυστρίας. Είναι αρμόδια για την εθνική ομάδα Αυστρίας όπως και την αντίστοιχη των γυναικών. Εδρεύει στην Βιέννη.

Από το 1905 είναι μέλος της FIFA και από το 1954, μέλος της UEFA. Το 2004, έγινε γνωστό ότι υπάρχουν 285.000 παίκτες (και των δύο φύλων) στην Αυστρία που παίζουν σε 2.309 ομάδες στην ομοσπονδία, παρ' όλο που υπάρχουν πολλοί ακόμα ποδοσφαιριστές που παίζουν είτε ανεπίσημα είτε σε μη αναγνωρισμένες ομάδες. Έτσι η ομοσπονδία είναι ο μεγαλύτερος αθλητικός οργανισμός της χώρας. Το ποδόσφαιρο είναι, με μόνη ίσως εξαίρεση το σκι, το πιο δημοφιλές άθλημα στην Αυστρία. Το ποδόσφαιρο εκτιμάται πολύ και έχει πλούσια ιστορία και παράδοση στην Αυστρία.
Μιχάλης Φακίνος

Ο Μιχάλης Φακίνος (1940) είναι Έλληνας δημοσιογράφος και συγγραφέας.
Παουλίνα Ρούμπιο

Η Παουλίνα Σουσάνα Ρούμπιο Ντοσαμάντες ("Paulina Susana Rubio Rul", γενν. 17 Ιουνίου 1971), γνωστή ως Παουλίνα Ρούμπιο, είναι Μεξικάνα τραγουδίστρια, παρουσιάστρια και μοντέλο. Ξεκίνησε τη καριέρα της στο Μεξικό το 1981 μέσα από το συγκρότημα "Τιμπιρίτσε" στο οποίο ήταν μέλος και η τραγουδίστρια Ταλία.
Η Ρούμπιο έχει πουλήσει πάνω από 15 εκατομμύρια δίσκους ως solo καλλιτέχνης και θεωρείται μία από τις πιο σημαντικές ποπ τραγουδίστριες στο Μεξικό.

Αν και ξεκίνησε τα solo βήματα της στην δισκογραφία το 1992, πρώτη φορά συνάντησε μεγάλη επιτυχία με τη μουσική της το 2000, με τον ομώνυμο δίσκο της που μόνο στις ΗΠΑ πούλησε πάνω από 1 εκατομμύριο αντίτυπα. Το 2002 κυκλοφόρησε τον πρώτο αγγλόφωνο δίσκο της με τίτλο "Border Girl" που περιείχε τη ραδιοφωνική επιτυχία "Don't say goodbye". Έχει κυκλοφορήσει μέχρι σήμερα 10 studio albums, 8 ισπανόφωνα, 1 αγγλόφωνο, και ένα δίγλωσσο.

Το 2013 συμμετείχε στην κριτική επιτροπή του X Factor στις ΗΠΑ μαζί με τους Simon Cowel, Demi Lovato και Kelly Rowland.

Τα ισπανόφωνα ΜΜΕ έχουν αναφερθεί σε υπερβολικό βαθμό σε μια φημολογούμενη κόντρα της Ρούμπιο με την Ταλία, μιας και αποτελούν τις δύο πιο εμπορικές και διαχρονικές τραγουδίστριες της latin pop. Η Ρούμπιο έχει επιβεβαιώσει πως αυτή η κόντρα δεν υφίσταται και αποτελεί προϊόν αβάσιμης φημολογίας. Το 2006 είχε κατηγορηθεί για προσβολή εθνικού συμβόλου όταν έκανε μια γυμνή φωτογράφηση, κρύβοντας τα επίμαχα σημεία της με τη σημεία του Μεξικού, ενώ το 2012 συνελήφθη για κατοχή κοκαϊνης, λόγος για τον οποίο της είχε απαγορευτεί η είσοδος στην Ισπανία. Το 2013, έχασε για ένα διάστημα την κηδεμονία του παιδιού της εξαιτίας δικαστικής απόφασης εις βάρος της.
Έρνα Σόλμπεργκ

Η Έρνα Σόλμπεργκ (νορβ. "Erna Solberg", 24 Φεβρουαρίου 1961-) είναι Νορβηγίδα πολιτικός, πρόεδρος του Συντηρητικού Κόμματος της Νορβηγίας από το 2004 και, μετά τις εκλογές του 2013, πρωθυπουργός της χώρας, διαδεχόμενη τον Γενς Στόλτενμπεργκ.. 

Η Σόλμπεργκ εκλέχτηκε για πρώτη φορά μέλος του Storting το 1989 και υπηρέτησε ως Υπουργός Τοπικής Αυτοδιοίκησης και Περιφερειακής Ανάπτυξης στη δεύτερη κυβέρνηση του Μπόντεβικ από το 2001 έως το 2005. Κατά τη διάρκεια της θητείας της επέβλεπε την ενίσχυση της μεταναστευτικής πολιτικής και την προετοιμασία μιας προτεινόμενης μεταρρύθμισης των διοικητικών διαμερισμάτων της Νορβηγίας . Μετά τις εκλογές του 2005 προήδρευσε της κοινοβουλευτικής ομάδας του Συντηρητικού Κόμματος μέχρι το 2013. Ο Σολμπεργκ έχει δώσει έμφαση στην κοινωνική και ιδεολογική βάση της πολιτικής των Συντηρητικών, αν και το κόμμα έχει γίνει επίσης εμφανώς πιο πραγματιστικό .

Κερδίζοντας τις εκλογές του Σεπτεμβρίου 2013 έγινε ο 28ος Πρωθυπουργός της Νορβηγίας και η δεύτερη γυναίκα που κατέχει τη θέση μετά τη Γκρο Χάρλεμ Μπρούντλαντ.. Η Κυβέρνηση της Σολμπεργκ, που αναφέρεται συχνά ανεπίσημα ως η "Μπλε-Μπλε Κυβέρνηση", είναι μια δικομματική κυβέρνηση μειοψηφίας που αποτελείται από το Συντηρητικό Κόμμα και το Κόμμα Προόδου. Το υπουργικό συμβούλιο αυτό καθιέρωσε μια επίσημη συνεργασία με το Φιλελεύθερο και το Χριστιανοδημοκρατικό Κόμμα στο Storting . Η Κυβέρνηση επανεξελέγη στις εκλογές του 2017 και διευρύνθηκε για να συμπεριλάβει το Φιλελεύθερο Κόμμα τον Ιανουάριο του 2018. Αυτός ο διευρυμένος συνασπισμός μειοψηφίας αναφέρεται ανεπίσημα ως «Μπλε-Πράσινη Κυβέρνηση». Το Μάιο του 2018 η Σόλμπεργκ ξεπέρασε τον Kόρε Βίλοχ και έγινε ο μακροβιότερος πρωθυπουργός της Νορβηγίας από το Συντηρητικό κόμμα ..

Εξαιτίας της αυστηρής πολιτικής της ως υπουργού απέναντι στους αιτούντες ασύλου (αρνήθηκε να δώσει άσυλο και στον Ισραηλινό πυρηνικό επιστήμονα Μορντεχάι Βανούνου), της δόθηκε το προσωνύμιο "Jern-Erna" ( "Σιδηρά Έρνα") από τα ΜΜΕ. 

Μετά τις εκλογές του 2017, η Σόλμπεργκ παρέμεινε πρωθυπουργός.
Σερβική Αυτοκρατορία

Η Σερβική Αυτοκρατορία ("σερβικά: Српско царство") είναι ένας ιστοριογραφικός όρος για την ομώνυμη αυτοκρατορία στη Βαλκανική Χερσόνησο, που προέκυψε από το μεσαιωνικό Βασίλειο της Σερβίας. Ιδρύθηκε το 1346 από το Βασιλιά Στέφανο Δουσάν, γνωστό ως "Ισχυρό", που επεξέτεινε σημαντικά το κράτος. Προήγαγε επίσης τη Σερβική Εκκλησία της Σερβίας σε Ορθόδοξο Πατριαρχείο. Ο γιος και διάδοχός του, Ούρος ο Αδύναμος, έχασε το μεγαλύτερο μέρος της επικράτειας (εξ ου και το επίθετο του). Η αυτοκρατορία της Σερβίας τερματίστηκε ουσιαστικά με το θάνατο του Στέφανου Ε΄ το 1371 και τη διάλυση του σερβικού κράτους. Μερικοί διάδοχοι του Στέφανου Ε΄ διεκδίκησαν τον τίτλο του Αυτοκράτορα σε τμήματα της Σερβίας μέχρι το 1402.
Ντέιβ Λομπάρντο

Ο Ντέιβ Λομπάρντο ("αγγλ. Dave Lombardo", 16 Φεβρουαρίου 1965) είναι Κουβανό-Αμερικανός ντράμερ, γνωστός ως ένα εκ των ιδρυτικών στελεχών του thrash metal συγκροτήματος Slayer. Τη δεκαετία του '90, όταν και είχε αποχωρήσει από τους Slayer, δημιούργησε τους Grip Inc. το 1993 και τους Fantômas το 1998.
Comeblack

Το "Comeblack" είναι ένα απάνθισμα των Scorpions με επανεκτελέσεις και Covers. Κυκλοφόρησε στις 4 Νοεμβρίου 2011 από τη Sony Music.
Ηγεμονία του Πρίλεπ

Η Ηγεμονία του Πρίλεπ, επίσης γνωστή ως Ηγεμονία του Βασιλέα Μάρκο ( / "Oblast kralja Marka"), ήταν μία εκ των επαρχιών της Σερβικής Αυτοκρατορίας, με επίκεντρο την πόλη του Πρίλεπ και τα περιμετρικά αυτής εδάφη, ενώ, επίσης, κάλυπτε (κυρίως) την περιοχή της Πελαγονίας, καθώς και γειτονικές περιοχές εντός του δυτικού τμήματος της σημερινής Βόρειας Μακεδονίας. Στα μέσα του 14ου αιώνα, η περιοχή βρισκόταν υπό τον έλεγχο του ηγεμόνα Βουκάσιν Μρνγιάβτσεβιτς, ο οποίος το 1365 κατέστη Σέρβος βασιλέας και από κοινού μονάρχης με τον Σέρβο αυτοκράτορα Στέφαν Ούρος Ε΄ (1355-1371). Έπειτα από τον θάνατο του βασιλέα Βουκάσιν στη Μάχη της Μαρίτσα το 1371, το βασίλειο τέθηκε υπό τον έλεγχο του υιού και ορισμένου ως κληρονόμου του (rex iunior), Μάρκο Μρνγιάβτσεβιτς, ο οποίος έλαβε τον τίτλο του Σέρβου βασιλέα. Εκείνη την περίοδο, πρωτεύουσες του σερβικού βασιλείου ήσαν τα Σκόπια και το Πρίζρεν, ωστόσο, κατά την διάρκεια των αμέσως επόμενων ετών, ο βασιλέας Μάρκο απώλεσε τον έλεγχό του επί των συγκεκριμένων περιοχών, ενώ ο ίδιος μετέφερε την πρωτεύουσά του στο Πρίλεπ. Εκεί, βασίλευσε έως τον θάνατό του στη Μάχη του Ρόβινε το 1395. Έως τα τέλη του ίδιου έτους, το σύνολο της περιοχής του Πρίλεπ είχε καταληφθεί από τους Οθωμανούς Τούρκους.
ΦΚ Φόλενταμ

Η ΦΚ Φόλενταμ (ολλανδικά: FC Volendam) ή απλά Φόλενταμ είναι ολλανδικός σύλλογος που εδρεύει στο Φόλενταμ της Ολλανδίας.
Έδικτο των Βερσαλλιών

Το Έδικτο των Βερσαλλιών, πιο γνωστό ως Έδικτο της Ανεκτικότητας, ήταν ένα επίσημο διάταγμα το οποίο έδινε στους μη-Καθολικούς της Γαλλίας το δικαίωμα να ασκούν σε πλήρη ελευθερία τις θρησκείες τους, καθώς και νομική και πολιτειακή οντότητα, στην οποία περιλαμβανόταν το δικαίωμα σύναψης συμβολαίων γάμου χωρίς την πρωτύτερη αλλαγή πίστης, ενστερνιζόμενοι τον Καθολικισμό. Το έδικτο υπεγράφη από τον Λουδοβίκο ΙΣΤ΄ στις 7 Νοεμβρίου 1787, ενώ επικυρώθηκε από το κοινοβούλιο του Παλαιού Καθεστώτος στις 29 Ιανουαρίου 1788. Η επιτυχής ψήφισή του οφειλόταν στα άκρως πειστικά επιχειρήματα που ανέφεραν επιφανείς Γάλλοι φιλόσοφοι και λογοτέχνες της εποχής, μεταξύ αυτών και ο Αν-Ρομπέρ-Ζακ Τυργκό, αλλά και Αμερικανοί όπως ο Μπέντζαμιν Φράνκλιν, και, ακόμη, με την άριστη συνεργασία μεταξύ του Γκιγιώμ-Κρετιάν ντε Μαλζέρμπ, υπουργού του Λουδοβίκου ΙΣΤ΄, και του Ζαν-Πωλ Ραμπώ Σαιντ-Ετιέν, εκπροσώπου των προτεσταντικών κοινοτήτων της Γαλλίας.

Ο Ερρίκος Δ΄ της Γαλλίας (1586–1610) είχε, αρχικώς, παραχωρήσει στους Ουγενότους την ίδια θρησκευτική ελευθερία για την πρακτική της θρησκείας τους που είχαν και οι Καθολικοί στην Γαλλία, όταν υπέγραψε το Έδικτο της Νάντης (13 Απριλίου 1598). Τα δικαιώματα αυτά ανακλήθηκαν από τον Λουδοβίκο ΙΔ΄ με το Έδικτο του Φοντεναιμπλώ (18 Οκτωβρίου 1685), επίσης γνωστό ως Ανάκληση του Εδίκτου της Νάντης. Η ακύρωση του εδίκτου χαλάρωσε, σχετικά, υπό την βασιλεία του Λουδοβίκου ΙΕ΄, ωστόσο, παρέμεινε ως νόμος για συνολικά 102 χρόνια. Υπό το Έδικτο των Βερσαλλιών, ο Καθολικισμός εξακολούθησε να είναι η επίσημη θρησκεία του Βασιλείου της Γαλλίας, αν και το περιεχόμενό του αποδυνάμωσε σημαντικά το Έδικτο του Φονταινεμπλώ, προσφέροντας ανακούφιση στους μη-Καθολικούς υπηκόους – όπως Καλβινιστές Ουγενότοι, Λουθεριανοί και Εβραίοι. Η πιο σημαντική εξαίρεση ήταν στην Μετς, όπου το τοπικό κοινοβούλιο της πόλης αφαίρεσε ορισμένα δικαιώματα που κατείχαν οι Εβραίοι εντός της Μετς, όπως την άσκηση ορισμένων επαγγελμάτων, κάτι που, όμως, δεν ίσχυε με ομόθρησκούς τους άλλων περιοχών της Γαλλίας.

Ενώ το Έδικτο των Βερσαλλιών δεν διακήρυττε από νομικής άποψης την ελευθερία των θρησκειών ανά την Γαλλία – αυτό πήρε δύο περισσότερα χρόνια, με την Διακήρυξη των Δικαιωμάτων του Ανθρώπου και του Πολίτη το 1789 – ήταν, ωστόσο, ένα σημαντικό βήμα προς τον κατευνασμό των θρησκευτικών εντάσεων, ενώ, ταυτόχρονα, τερμάτισε με τον πλέον επίσημο τρόπο τους θρησκευτικούς διωγμούς στην Γαλλία.
Στάδιο Κρας

Το Στάδιο Κρας είναι ποδοσφαιρικό γήπεδο στο Φόλενταμ της Ολλανδίας και είναι έδρα της ΦΚ Φόλενταμ.
Φαλούτζα

Η Φαλούτζα (αραβικά: الفلوجة), ή επίσης Φαλούζα ή Φαλούντζα, είναι πόλη στο Ιράκ, περίπου 70 χιλιόμετρα δυτικά από την Βαγδάτη, στις όχθες του Ευφράτη, στο κυβερνείο Αλ Ανμπάρ. Είναι γνωστή ως η πόλη των τζαμιών, επειδή η πόλη μαζί με τα γύρω χωριά έχουν περισσότερα από 200 τζαμιά. Υπολογίζεται για το 2010 ότι είχε 326.471 κατοίκους.

Η περιοχή της πόλης κατοικείται επί χιλιετίες. Η πόλη χρονολογείται από τους Βαβυλωνιακούς χρόνους, ενώ υπήρξε σημαντικό κέντρο μελέτης των Εβραίων, λόγω της σημαντικής ακαδημίας που υπήρχε στην πόλη. Το 1947 είχε μόλις 10.000 κατοίκους, αλλά η θέση της πάνω σε ένα από τους σημαντικότερους εμπορικούς δρόμους του Ιράκ, την ώθησε σε μεγάλη ανάπτυξη μέσω του εμπορίου του πετρελαίου. Η πόλη βομβαρδίστηκε κατά τον Πόλεμο του Κόλπου. Η πόλη στην αρχή του πολέμου στο Ιράκ το 2003 επηρεάστηκε λιγότερο από άλλες πόλεις, όμως το Νοέμβριο του 2004, οι Αμερικανοί κατέλαβαν ολόκληρη την πόλη, καθώς την θεωρούσαν προπύργιο των ανταρτών.
Σερβία του Μοράβα

Η Σερβία του Μοράβα ("σερβικά : Моравска Србија" / Moravska Srbija) ήταν ένα φεουδαρχικό κρατίδιο που δημιουργήθηκε το 1371 μετά τη διάσπαση της Σερβικής Αυτοκρατορίας. Βρισκόταν στην κοιλάδα απορροής του Μεγάλου Μοράβα, παραποτάμου του Δούναβη, στον οποίο οφείλει και το όνομα του.

Αρχικά λειτουργούσε αυτόνομα στα πλαίσια της Σερβικής Αυτοκρατορίας, μετά όμως από τη Μάχη του Κοσσυφοπεδίου το 1389, έγινε υποτελές της Οθωμανικής Αυτοκρατορίας. Μετά το θάνατο του πρώτου πρίγκιπα, Λαζάρου Χρεμπελιάνοβιτς, ξεκίνησε εμφύλιος πόλεμος ανάμεσα στους φεουδαρχικούς οίκους των Λαζάρεβιτς και Μπράνκοβιτς, που αμφότεροι αποσκοπούσαν στην υποστήριξη από τον σουλτάνο της Οθωμανικής Αυτοκρατορίας για την επικράτηση στη διαδοχή· τελικά επικράτησε η οικογένεια Λαζάρεβιτς.

Μέχρι το 1402, ο Στέφανος Λαζάρεβιτς προσάρτησε στα εδάφη του και τα σερβικά κρατίδια του Πριγκιπάτου της Ζέτας και της Χώρας του Μπράνκοβιτς, παίρνοντας τον τίτλο του Δεσπότη και αναβαθμίζοντας το κράτος του στο Δεσποτάτο της Σερβίας.
Cross Purposes

Cross Purposes είναι ο τίτλος του 17ου στούντιο δίσκου του βρετανικού χέβι μέταλ συγκροτήματος Black Sabbath, ο οποίος κυκλοφόρησε τον Ιανουάριο του 1994 μέσω της δισκογραφικής εταιρείας "I.R.S.".

Η ιαπωνική έκδοση του άλμπουμ περιελάμβανε σαν μπόνους κομμάτι το "What's the Use?".
Τεχνολογικό Εκπαιδευτικό Ίδρυμα Δυτικής Ελλάδας

Το Τεχνολογικό Εκπαιδευτικό Ίδρυμα Δυτικής Ελλάδας ήταν ένα Ανώτατο Εκπαιδευτικό Ίδρυμα της Ελλάδας, με έδρα την Πάτρα, με περισσότερους από 20.000 σπουδαστές.
Ντάρον Γκίμπσον

Ο Ντάρον Γκίμπσον είναι Ιρλανδός ποδοσφαιριστής γεννήθηκε στις 25 Οκτωβρίου 1987 στην πόλη Ντέρι στην Βόρεια Ιρλανδία αγωνίζεται ως μέσος στην Πρέμιερ Λιγκ και στην Έβερτον αλλά και στην Εθνική ομάδα της Ιρλανδίας.
Γκράουτσο Μαρξ

Ο Γκράουτσο Μαρξ ("Groucho Marx", όνομα γέννησης: "Julius Henry Marx", 2 Οκτωβρίου 1890 - 19 Αυγούστου 1977) ήταν Αμερικανός κωμικός και συγγραφέας. 

Γεννήθηκε στη Νέα Υόρκη στις 2 Οκτωβρίου του 1890. Χαρακτηριστικό του ως ηθοποιός ήταν το ψεύτικο ζωγραφισμένο μουστάκι και το πούρο. Είχε ιδιαίτερα δυναμικό χαρακτήρα και έπαιξε σε ταινίες με τους αδελφούς του (Αδελφοί Μαρξ, αλλά έκανε και προσωπική καριέρα. Διάφορες ατάκες που κατά καιρούς έχει πει επαναλαμβάνονται ασταμάτητα από κωμικούς του μιούζικ χολ ή σε διάφορα βιβλία κάθε λογής, από κινηματογραφικά δοκίμια έως συλλογές ποιημάτων.

Πέθανε στο Λος Άντζελες στις 19 Αυγούστου του 1977.
Παναγιώτης Κοκοντίνης

Ο Παναγιώτης Κοκοντίνης ήταν Έλληνας κλαρινίστας δημοτικής μουσικής.

Γεννήθηκε το 1918 στο Αμπελοχώρι Θηβών και πέθανε την 1η Αυγούστου 2000 στην κατοικία του στον Άγιο Παύλο στην Αθήνα.

Είχε γράψει τραγούδια, όπως το "Θ' αλλάξω σπίτι και θα 'ρθώ", "Πατέρα μας μεγάλωσες", που τα ερμήνευσε ο Ανδρέας Τσαούσης, κ.α.

Είχε γραμμοφωνήσει μ' όλους τους επώνυμους Έλληνες τραγουδιστές (Καζαντζίδη, Λύδια, Ζάχο, Βέρρα, Τσαούση κλπ.).

Κατά την Κατοχή, συμμετείχε στην Εθνική Αντίσταση.

Είχε βασανιστεί, εξοριστεί και φυλακιστεί στη Μακρόνησο, στη Γυάρο και στην Αίγινα μέχρι το 1952.
Το Ελληνοκαναδικό Βήμα

Το Ελληνοκαναδικό Βήμα (αγγλικά: "The Greek Canadian Tribune", γαλλικά: "La tribune grecque canadienne") είναι εβδομαδιαία ομογενειακή εφημερίδα, με τόπο έκδοσης το Μόντρεαλ του Καναδά. Δημοσιεύει άρθρα στην ελληνική γλώσσα, αλλά φιλοξενεί επίσης άρθρα και διαφημίσεις στα Γαλλικά και στα Αγγλικά.
Χώρα του Μπράνκοβιτς

thumb|right|250px|Η Χώρα του Μπράνκοβιτς
Η Χώρα του Μπράνκοβιτς ("σερβικά : Земља Бранковића") ήταν φεουδαρχικό κρατίδιο που δημιουργήθηκε το 1371 μετά τη διάσπαση της Σερβικής Αυτοκρατορίας. Καταλάμβανε το σημερινό Κοσσυφοπέδιο, τμήμα της Ράσκα και τμήμα της σημερινής Βόρειας Μακεδονίας. Αργότερα προσάρτησε τις πόλεις Πρίζρεν και Ιπέκιο..

Οι κυριότερες πόλεις της χώρας ήταν η Πρίστινα, το Πρίζρεν, το Ιπέκιο, τα Σκόπια, το Ρας (η παλαιά σερβική πρωτεύουσα), οι πλούσιοι οικισμοί με ορυχεία των Τρέπσα, Γιανίεβο, Γκλουχάβιτσα, κ.α.. Το κρατίδιο δημιουργήθηκε από τον Βουκ Μπράνκοβιτς, από σερβικό αριστοκρατικό οίκο. Στη Μάχη του Κοσσυφοπεδίου ο στρατός του Μπράνκοβιτς πήρε μέρος και έπειτα από αυτή η επικράτειά του κατάφερε να παραμείνει ανεξάρτητο κρατίδιο. Βρέθηκε γρήγορα όμως σε πόλεμο με τη γειτονική Σερβία του Μοράβα, υποτελές πλέον σερβικό κρατίδιο στους Οθωμανούς. Το 1396 μετά τη Μάχη της Νικόπολης του Δούναβη έχασε τον πόλεμο και η επικράτειά του προσαρτήθηκε στο νέο σερβικό κράτος, το Δεσποτάτο της Σερβίας. Έως τότε ο Μπράνκοβιτς είχε αντέξει όλες τις επιθέσεις του οθωμανικού στρατού.
Edward the Great

Το Edward the Great είναι συλλογή τραγουδιών του βρετανικού χέβι μέταλ συγκροτήματος Iron Maiden, η οποία κυκλοφόρησε τον Νοέμβριο του 2002 από τη δισκογραφική εταιρεία "ΕΜΙ".

Ο δίσκος επανεκδόθηκε το 2005, με τα τραγούδια ""Wildest Dreams", "Brave New World" και "Rainmaker" να έχουν αντικαταστήσει τα "Holy Smoke", "The Clairvoyant" και "Infinite Dreams". Το "Fear of the Dark" προέρχεται από το ζωντανά ηχογραφημένο "Rock in Rio", ενώ στην επανέκδοση το ίδιο κομμάτι προέρχεται από το "Death on the Road"".
Βασίλειο της Σερβίας

Το Βασίλειο της Σερβίας ("σερβικά: Краљевина Србија" Kraljevina Srbija), συχνά αναφερόμενο ως "Σερβία" την εποχή του , δημιουργήθηκε όταν ο Πρίγκιπας Μίλαν Γ΄ Ομπρένοβιτς, ηγεμόνας του Πριγκιπάτου της Σερβίας ανακηρύχθηκε βασιλιάς το 1882 ως Μίλαν Α'.

Από το 1817 το Πριγκιπάτο κυβερνιόταν από τη δυναστεία Ομπρένοβιτς (που αντικαταστάθηκε από τη δυναστεία Καραγιώργεβιτς για ένα σύντομο χρονικό διάστημα). Το Πριγκιπάτο, υποτελές στην Οθωμανική Αυτοκρατορία, πέτυχε την πλήρη de facto ανεξαρτησία όταν τα τελευταία Οθωμανικά στρατεύματα έφυγαν από το Βελιγράδι το 1867. Το Συνέδριο του Βερολίνου το 1878 αναγνώρισε την τυπική ανεξαρτησία του Πριγκιπάτου της Σερβίας, που συγκροτήθηκε από τις περιφέρειες Νις, Πίροτ, Τόπλιτσα και Βράνιε / Νότιο τμήμα της Σερβίας.

Το 1882 ο βασιλιάς Μίλαν Α' ανακήρυξε το Βασίλειο της Σερβίας και διατήρησε μια εξωτερική πολιτική φιλική προς την Αυστροουγγαρία.

Μεταξύ 1912 και 1913 η Σερβία διεύρυνε σημαντικά την έκτασή της με την εμπλοκή της στον Πρώτο και Δεύτερο Βαλκανικό Πόλεμο - προσαρτήθηκαν το Σάντζακ-Ράσκα, τo Βιλαέτι του Κοσσυφοπεδίου και η Μακεδονία του Βαρδάρη. Αποτέλεσμα του Α΄ Παγκοσμίου Πολέμου ήταν να ενωθεί το 1918 με τη Βοϊβοντίνα και το Βασίλειο του Μαυροβουνίου. Προς το τέλος του 1918 η Σερβία συμμετείχε με το νεοσύστατο Κράτος των Σλοβένων, Κροατών και Σέρβων στη δημιουργία του νέου Βασιλείου των Σέρβων, Κροατών και Σλοβένων (αργότερα γνωστό ως Βασίλειο της Γιουγκοσλαβίας), υπό τη συνεχιζόμενη βασιλεία της δυναστείας της Σερβικής δυνσαστείας των Καραγιώργεβιτς.
'98 Live Meltdown

"'98 Live Meltdown" είναι ο τίτλος του διπλού, ζωντανά ηχογραφημένου δίσκου του heavy metal συγκροτήματος Judas Priest, ο οποίος κυκλοφόρησε τον Σεπτέμβριο του 1998 μέσω της "SPV / Steamhammer". Στις 21 Νοεμβρίου 2001 επανεκδόθηκε στην Ιαπωνία από την "JVC Victor". Το άλμπουμ ηχογραφήθηκε κατά τη διάρκεια της περιοδείας για την προώθηση του "Jugulator" το οποίο είχε κυκλοφορήσει ένα χρόνο νωρίτερα.
Θεώρημα του Χούρβιτς

Στη Θεωρία των Αριθμών, το Θεώρημα του Χούρβιτς (που πήρε τό όνομά του από τον Άντολφ Χούρβιτς) είναι μία διοφαντική προσέγγιση. Το θεώρημα λέει ότι για κάθε άρρητο αριθμό formula_1 υπάρχουν άπειροι ρητοί αριθμοί "m", "n", τέτοιοι ώστε

:formula_2

Η υπόθεση ότι ο formula_3 είναι άρρητος αριθμός δεν μπορεί να αγνοηθεί. Επιπλέον, η σταθερά formula_4 είναι η καλύτερη δυνατή, διότι αν αντικαταστήσουμε τη σταθερά formula_4 από οποιοδήποτε αριθμό formula_6 και ορίσουμε με τη χρυσή τομή formula_7, τότε υπάρχουν μεν πολλοί αλλά "πεπερασμένοι" ρητοί αριθμοί "m", "n", έτσι ώστε να ισχύει ο τύπος παραπάνω.
Βασίλειο της Σλαβονίας

thumb|right|250px|Το βασίλειο της Σλαβονίας το 1751
Το Βασίλειο της Σλαβονίας ("σερβικά : Краљевина Србија, γερμανικά : Königreich Slawonien") ήταν μια από τις συστατικές χώρες (επαρχίες) της μοναρχίας των Αψβούργων, μία συστατική χώρα της Αυστριακής Αυτοκρατορίας.
Άντεν

thumb|250px|Το λιμάνι του Άντεν
Το Άντεν (αραβικά: عدن) είναι λιμάνι στην Υεμένη, προσωρινή πρωτεύουσα από τον Μάρτιο του 2015, και δεύτερη μεγαλύτερη πόλη της χώρας μετά τη Σαναά. Βρίσκεται στο νοτιοδυτικό άκρο της Αραβικής χερσονήσου, στον κόλπο του Άντεν, ο οποίος πήρε το όνομά του από την πόλη. Σύμφωνα με την απογραφή του 2004, το Άντεν έχει 570.551 κατοίκους. Το Άντεν βρίσκεται σε μια ηφαιστειακή χερσόνησο η οποία συνδέεται με την ξηρά με έναν επίπεδο αμμώδη ισθμό. Το μέγιστο ύψος της είναι το Τζεμέλ Σαμσάμ (553 μέτρα ύψος). Το λιμάνι είναι ο κρατήρας του σβηστού ηφαιστείου. 

Το Άντεν αποτελείται από τρεις διακριτούς πυρήνες: τον Κρατήρα, αρχικό πυρήνα της πόλης στην ανατολική ακτή της χερσονήσου, τη Μαάλα στη βόρεια ακτή της χερσονήσου που λειτουργεί ως το βασικό λιμάνι για τα καΐκια των ντόπιων, και το Ταουάχι, το σύγχρονος τομέα με τις πολλές εγκατεστημένες επιχειρήσεις. Στο ισθμό που το συνδέει με την ενδοχώρα βρίσκεται το Χορμακσάρ, όπου βρίσκονται οι διπλωματικές αποστολές της πόλης, τα κύρια γραφεία του πανεπιστημίου του Άντεν και Διεθνές Αεροδρόμιο του Άντεν, το δεύτερο μεγαλύτερο της χώρας. Στα ανατολικά της πόλης βρίσκεται μια δεύτερη χερσόνησος, με ύψος 374 μέτρα, το μικρό Άντεν, όπου βρίσκονται διυλιστήρια πετρελαίου και το λιμάνι για τα τάνκερ.

Το λιμάνι χρησιμοποιείται για τουλάχιστον 3000 χρόνια. Πέρασε στην κατοχή των Αιγυπτίων τον 3ο αιώνα π.Χ. και μετά των Ρωμαίων το 24 μ.Χ., των Αιθιόπων και των Περσών. Τον 7ο αι. μ.Χ. εντάχθηκε στην ευρύτερη περιοχή της Υεμένης. Το 1538 κατελήφθη από τους Οθωμανούς, το 1729 από το Σουλτανάτο του Λαχέτζ και το 1839 από τους Βρετανούς που προσάρτησαν το Άντεν στην Ινδία. Τον 19ο αιώνα το Άντεν λειτουργούσε περισσότερο ως λιμάνι ανεφοδιασμού των ατμόπλοιων. Μετά το άνοιγμα της διώρυγας του Σουέζ το 1869 έγινε ένα από τα πιο πολυάσχολα λιμάνια στον κόσμο γεγονός στο οποίο συνέβαλε και το εμπόριο χωρίς φόρους. Το 1937 αποσπάστηκε από την Ινδία και αποτέλεσε την βρετανική Αποικία του Άντεν. Το 1967 μετά την επανάσταση που ξέσπασε στην Υεμένη ανακηρύχθηκε πρωτεύουσα της Νότιας Υεμένης, η οποία αντιστοιχούσε περίπου στο προτεκτοράτο του Άντεν. Το 1990 η νότια Υεμένη ενώθηκε με τη Βόρεια. Κατά τον εμφύλιο πόλεμο του 1994, η πόλη υπέστη σημαντικές ζημιές.
Βοεβοδάτο του Αγίου Σάββα

Το Βοεβοδάτο του Αγίου Σάββα (Κυριλλικά: "Војводство Светог Саве", Σερβοκροάτικα: "Vojvodstvo Svetog Save") ήταν μια ύστερη μεσαιωνική πολιτεία στη νοτιοανατολική Ευρώπη, που υπήρξε από το 1448 έως το 1482, όταν απορροφήθηκε από την Οθωμανική Αυτοκρατορία. Κυβερνήθηκε από την ευγενή οικογένεια Κόζατσα, με τον ιδρυτή του, τον Στεφάν Βούκτσιτς Κόζατσα να ονομάζει τον εαυτό "Βοεβόδα του Αγίου Σάββα" το 1448. Αργότερα, ο "Βοεβόδας" θα έδινε το νέο όνομα στην περιοχή: Ερζεγοβίνη, και θα χρησιμοποιηθεί επίσης από τους Οθωμανούς, ορίζοντας το Σαντζάκι της Ερζεγοβίνης. Οι τομείς του κράτους περιελάμβαναν νότια τμήματα της σύγχρονης Βοσνίας-Ερζεγοβίνης, νότια τμήματα της σύγχρονης παράκτιας Κροατίας, το βορειοδυτικό Μαυροβούνιο και νοτιοδυτική Σερβία. 

Σε διάφορες πηγές, και ιστοριογραφικές παραδόσεις, το όνομα του δουκάτου καταγράφεται ή χρησιμοποιείται σε διάφορες μορφές, που ποικίλλουν ως επί το πλείστον με τον τρόπο που το όνομα του Αγίου Σάββα γράφεται σε διαφορετικές γλώσσες, όπως λατινικά ("Ducatus Sancti Sabbae"), ιταλικά ("Ducato di San Sabba") και γερμανικά ("Herzogtum des hl. Sava"). Στην αγγλική ιστοριογραφία, ως το «Δουκάτο του Αγίου Σάββα» ή «Δουκάτο του Αγ. Σάββα» χρησιμοποιήθηκαν από τον 19ο αιώνα.
Σαντζάκι της Πρίστινα

Το Σαντζάκι της Πρίστινα ήταν διοικητική διαίρεση της Οθωμανικής Αυτοκρατορίας. Ανήκε διοικητικά στο Βιλαέτι του Κοσσυφοπεδίου και είχε πρωτεύουσα την πόλη Πρίστινα. 

Το 1912 η περιοχή και η πόλη της Πρίστινα καταλήφθηκαν από τον Σερβικό στρατό και προσαρτήθηκαν στο σερβικό βασίλειο. Αναφέρεται το 1530 ότι είχε τρία τζαμιά 144 μουσουλμανικά και 390 χριστιανικά νοικοκυριά. Τον 19ο αιώνα η θρησκευτική σύσταση του πληθυσμού είχε αλλάξει και οι μουσουλμάνοι κάλυπταν το 76% του πληθυσμού.